Oulu:	16.8.2005 	
Nro:	OLH-2005-02188/Tu-413		
Viite:	Kirjeenne 25.5.2005/OM 11/41/2004/OM025:00/2004		

OIKEUSMINISTERIÖ
PL 25
00023 VALTIONEUVOSTO

LAUSUNTO PEITETOIMINTATYÖRYHMÄN MIETINNÖSTÄ

Vastauksenaan viitekirjeenne lausuntopyyntöön poliisin lääninjohto esittää seuraavaa:

 Poliisin lääninjohto pitää tärkeänä, että poliisin toimivaltuuksia järjestäytyneen ja ammattimaisen rikollisuuden torjunnassa kehitetään. Toisaalta on yhtä aikaa huolehdittava siitä, että järjestäytynyt ja ammattimainen rikollisuus ei voi suojautua väkivallan ja uhkausten avulla niin, että todistajia ei saada esitutkintaan tai oikeudenkäyntiin.

Anonyymitodistelu on jo useissa eurooppalaisissa valtioissa. Suomi on rikollisuuden suhteen tulossa samanlaisessa kehitysvaiheessa eikä anonyymin todistelun tarve poikkea suuresti muista maista. Poliisin lääninjohto pitää tärkeänä, että anonyymista todistelusta saadaan lakiin säädökset. Poliisijohtaja Toivanen on esittänyt eriävän mielipiteen  mietintöön eräiltä osin. Eriävää mielipidettä tässä enempää referoimatta poliisin lääninjohto yhtyy Toivasen kannanottoon.

Peitetoiminnassa poliisimies soluttautuu rikollisten sekaan. Soluttautuneen paljastumisen ehkäisemiseksi on kyettävä toimimaan rikollisryhmässä. Rikoksen tekeminen olisi kuitenkin mahdollista vain rikkomusluontoisissa teoissa.  Toivanen on jättänyt eriävän mielipiteen valtion ankarasta vahingonkorvausvastuusta. Poliisin lääninjohto yhtyy tässäkin Toivasen mielipiteeseen siinä, että laaja ankara vahingonkorvausvastuu  voi tehdä peitetoiminnan käytännössä mahdottomaksi.

Sekä peitetoiminnalle, että anonyymin todistelun käytölle on ehdotettu korkeaa kynnystä; rikos, jonka seuraamuksena  on kymmenen vuoden vankeusrangaistus. Rangaistusmaksimi on liian korkea, sen tulisi olla neljässä vuodessa. Tällöin toimenpiteitä voitaisiin soveltaa  myös törkeisiin talousrikoksiin, paritukseen, ihmiskauppaan, huumausainerikollisuuteen  jne. eli rikoksiin, joita järjestäytynyt ja ammattimainen rikollisuus pääasiassa tekee.

Poliisin lääninjohdolla ei ole asiassa muuta lausuttavaa.

Lääninpoliisiylitarkastaja	Sauli Kuha